આર્થિક સંકટનો સામનો કરી રહેલી જેટ એરવેઝે સામાન્ય ભાડામાં પણ એક તૃતીયાંશ જેટલી કિંમત ઘટાડી છે. નવી કિંમત પર 25 લાખ ટિકિટ્સ બુક થઈ શકે છે. લિમિટેડ ટાઈમની આ ઓફરમાં ડોમેસ્ટિકની સાથે આંતરરાષ્ટ્રીય મુસાફરી માટે પણ ટિકિટ બુક કરાવી શકાય છે. આ ઓફર મંગળવારથી શરૂ થઈ છે. ઓફર હેઠળ ઈકોનોમી ક્લાસની સાથે બિઝનેસ ક્લાસની ટિકિટ પણ બુક કરાવી શકાય છે. 10 સપ્ટેમ્બર બાદની હવાઈ યાત્રા માટે ટિકિટ બુક કરાવી શકો છો. સ્કીમ બુકિંગના દરેક માધ્યમથી 7 સપ્ટેમ્બર સુધી ટિકિટ બુક થશે તથા કંપનીની વેબસાઈટ અને એપ દ્વારા 9 સપ્ટેમ્બર સુધી ઓફર હેઠળ બુકિંગ કરાવી શકાશે.